AIŠKINAMASIS RAŠTAS

Dėl savivaldybės turto perdavimo patikėjimo teise valdyti, naudoti ir disponuoti juo

**1. Parengto tarybos sprendimo projekto tikslai ir uždaviniai**

Nuo 2020 m. rugsėjo 1 d. Molėtų rajono savivaldybės tarybos 2020 m. gegužės 28 d. sprendimu Nr. B1-135 „Dėl Molėtų r. Joniškio mokyklos-daugiafunkcio centro reorganizavimo, reorganizavimo sąlygų aprašo ir Molėtų r. Giedraičių Antano Jaroševičiaus gimnazijos nuostatų patvirtinimo“ (toliau – Sprendimas) bus reorganizuotas Molėtų r. Joniškio mokyklos-daugiafunkcis centras (toliau – Centras), prijungiant jį prie Molėtų r. Giedraičių Antano Jaroševičiaus gimnazijos (toliau – Gimnazija). Vadovaujantis Molėtų r. Joniškio mokyklos – daugiafunkcio centro reorganizavimo prisijungimo būdu prie Molėtų r. Giedraičių Antano Jaroševičiaus gimnazijos sąlygų aprašo, patvirtinto Sprendimu, 21 punktu Centro patikėjimo teise valdomas turtas iki 2020 m. rugpjūčio 31 d. turi būti perduotas Gimnazijai ir Molėtų rajono savivaldybės administracijai (toliau – Administracija) patikėjimo teise valdyti, naudoti ir disponuoti juo. Gimnazija jai perduota turtą naudos įstatuose numatytai veiklai, Administracija – savivaldybės funkcijoms.

Parengto sprendimo projekto tikslas – perduoti savivaldybei nuosavybės teise priklausantį ir šiuo metu Molėtų r. Joniškio mokyklos-daugiafunkcio centro patikėjimo teise valdomą nekilnojamąjį turtą, esantį Molėtų r. sav., Joniškio sen., Joniškis, Arino g. 14, patikėjimo teise valdyti, naudoti ir disponuoti juo:

1. Molėtų r. Giedraičių Antano Jaroševičiaus gimnazijai - mokyklos pastatą, 2 ūkius pastatus;
2. Molėtų rajono savivaldybės administracijai - katilinės pastatą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 3 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės turtas bus perduotas Gimnazijai ir Administracijai, kurie turtą naudos nuostatuose nurodytai veiklai vykdyti ir savivaldybės funkcijoms.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašyti turto perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. Joniškio mokyklos-daugiafunkcio centras